stanford-oval/wikipedia huggingface dataset:
หมอเฮาส์ นักบุญปากร้าย
ตัวละคร

| ชื่อ | แสดงโดย | งานอาชีพ | ฤดูกาล> 1 | ฤดูกาล> 2 | ฤดูกาล> 3 | ฤดูกาล> 4 | ฤดูกาล> 5 | ฤดูกาล> 6 | ฤดูกาล> 7 | ฤดูกาล> 8 |
| --- | --- | --- | --- | --- | --- | --- | --- | --- | --- | --- |
| นพ. เกรกอรี เฮาส์ | ฮิว ลอรี | แพทย์เฉพาะทางโรคติดเชื้อ, นักวักกวิทยา, หัวหน้าแผนกเวชศาสตร์วินิจฉัย | หลัก | หลัก | หลัก | หลัก | หลัก | หลัก | หลัก | หลัก |
| พญ. ลีซา คัดดี | ลีซา เอเดลสตีน | นักวิทยาต่อมไร้ท่อ, คณบดีคณะแพทยศาสตร์ | หลัก | หลัก | หลัก | หลัก | หลัก | หลัก | หลัก |  |
| นพ. เจมส์ วิลสัน | โรเบิร์ต ฌอน เลียวนาร์ด | หัวหน้าแผนกวิทยามะเร็ง | หลัก | หลัก | หลัก | หลัก | หลัก | หลัก | หลัก | หลัก |
| นพ. อีริก ฟอร์แมน | โอมาร์ เอพส์ | ประสาทแพทย์, แพทย์เวชศาสตร์วินิจฉัย, คณบดีคณะแพทยศาสตร์ | หลัก | หลัก | หลัก | หลัก | หลัก | หลัก | หลัก | หลัก |
| นพ. โรเบิร์ต เชส | เจสซี สเปนเซอร์ | ศัลยแพทย์, แพทย์เวชบำบัดวิกฤต, หทัยแพทย์, หัวหน้าแผนกเวชศาสตร์วินิจฉัย | หลัก | หลัก | หลัก | หลัก | หลัก | หลัก | หลัก | หลัก |
| พญ. แอลลิสัน แคเมอรอน | เจนนิเฟอร์ มอร์ริสสัน | นักวิทยาภูมิคุ้มกัน, แพทย์เวชศาสตร์วินิจฉัย | หลัก | หลัก | หลัก | หลัก | หลัก | หลัก |  | รับเชิญ |
| นพ. คริส เทาบ์ | ปีเตอร์ จาคอบสัน | ศัลยแพทย์พลาสติก, แพทย์เวชศาสตร์วินิจฉัย |  |  |  | ร่วมแสดง | ร่วมแสดง | ร่วมแสดง | หลัก | หลัก |
| นพ. ลอเรนซ์ คัตเนอร์ | คาล เพนน์ | แพทย์เฉพาะทางเวชศาสตร์การกีฬา, แพทย์เวชศาสตร์วินิจฉัย |  |  |  | ร่วมแสดง | ร่วมแสดง |  |  | รับเชิญ |
| พญ. เรมี "เธอร์ทีน" แฮดลีย์ | โอลิเวีย ไวลด์ | อายุรแพทย์, แพทย์เวชศาสตร์วินิจฉัย |  |  |  | ร่วมแสดง | ร่วมแสดง | ร่วมแสดง | หลัก | ร่วมแสดง |
| มาร์ธา มาสเตอส์ | แอมเบอร์ แทมบลิน | ดุษฎีบัณฑิตสองใบด้านคณิตศาสตร์ประยุกต์และประวัติศาสตร์ศิลปะ, นักศึกษาแพทย์ |  |  |  |  |  |  | หลัก | รับเชิญ |
| พญ. เจสสิกา แอดัมส์ | โอเด็ด แอนนาเบิล | แพทย์คลินิกเรือนจำ, แพทย์เวชศาสตร์วินิจฉัย |  |  |  |  |  |  |  | หลัก |
| พญ. ชี พาร์ก | ชาร์ลิน ยี | ประสาทแพทย์, แพทย์เวชศาสตร์วินิจฉัย |  |  |  |  |  |  |  | หลัก |
ตัวละคร > ตัวละครสมทบ

หกฤดูกาลแรกของเฮาส์มีตัวละครเด่นสมทบตั้งแต่หนึ่งตัว ซึ่งปรากฏในอาร์กเรื่องหลายตอน ในฤดูกาลที่ 1 เอ็ดเวิร์ด โวกเลอร์ (ชิ แม็กไบรด์) เศรษฐีพันล้านเจ้าของบริษัทยา ปรากฏในห้าตอน เขาบริจาคเงิน 100 ล้านดอลลาร์สหรัฐแก่ PPTH แลกกับเป็นประธานคณะกรรมการ โวกเลอร์เป็นสัญลักษณ์ความพยายามนำเสนอตัวโกง ซึ่งฟ็อกซ์สนับสนุน เมื่อตอนของโวกเลอร์เริ่มออกอากาศ รายการเริ่มฮิตและตัวละครถูกยกเลิกไป ชอร์กล่าวว่า มโนทัศน์เจ้านายตัวโกงนั้นใช้ไม่ได้กับซีรีส์ "มันชื่อเฮาส์ ผู้ชมรู้ว่าเขาไม่มีวันถูกไล่ออก"
สเตซี วาร์เนอร์ (เซลา วาร์ด) อดีตแฟนของเฮาส์  ปรากฏในสองตอนสุดท้ายของฤดูกาลแรก และเจ็ดตอนของฤดูกาลที่ 2 เธอต้องการให้เฮาส์รักษาสามีของเธอ มาร์ก วาร์เนอร์ (เคอร์รี แกรม) ซึ่งเฮาส์วินิจฉัยว่าเป็นพอร์ไฟเรีย (porphyria) เป็น ๆ หาย ๆ เฉียบพลันในตอนสุดท้ายของฤดูกาลที่ 1 สเตซีและเฮาส์กลับมาใกล้ชิดกับอีก แต่สุดท้ายเฮาส์บอกสเตซีให้กลับไปมามาร์ก ซึ่งทำร้ายจิตใจเธอมาก
ไมเคิล ทริตเตอร์ (เดวิด มอร์ส) นักสืบตำรวจ ปรากฏในหลายตอนของฤดูกาลที่ 3 เขาพยายามให้เฮาส์ขอโทษ ซึ่งทิ้งทริตเตอร์ในห้องตรวจโดยคาเทอร์โมมิเตอร์ไว้ในทวารเขา หลังเฮาส์ปฏิเสธที่จะขอโทษ ทริตเตอร์กล่าวหาเฮาส์ว่าครอบครองยาเสพติดโดยไม่มีใบสั่งยา และบังคับให้เขาเข้าฟื้นฟูสภาพ เมื่อคดีถึงศาล คัดดีเบิกความเท็จสนับสนุนเฮาส์ และศาลจำหน่ายคดี ผู้พิพากษาตำหนิโทษทริตเตอร์ว่าไล่ล่าเฮาส์เกินควร และบอกเฮาส์ว่าเธฮคิดว่าเขา "มีเพื่อนดีกว่าที่เขาสมควร" หมายถึงคำให้การ 11 ชั่วโมงของคัดดีในนามของเขา เฮาส์ถูกพิพากษาลงโทษจำคุกหนึ่งคืนฐานดูหมิ่นศาลและเสร็จสิ้นการฟื้นฟูสภาพของเขาภายใต้อิทธิพลของไวโคดิน
ผู้สมัครทีมวินิจฉัยของเฮาส์เป็นตัวละครสมทบหลักของฤดูกาลที่ 4 นอกเหนือจากสามคนที่ได้รับเลือก อีกสี่คนสุดท้ายได้แก่ เจ็ฟฟรี โคล (อีดี กาเธอิ); ราวิส เบรนนัน (แอนดี โคโม) นักวิทยาการระบาด; เฮนรี ด็อบสัน (คาร์เมน อาร์เจนเซียโน) อดีตเจ้าหน้ารับบุคคลเข้าศึกษาต่อในโรงเรียนแพทย์; และแอมเบอร์ โวลาคิส (แอน ดูเด็ก) นักรังสีร่วมรักษา ทั้งสี่คนออกจากรายการหลังถูคัดออก ยกเว้นโวลาคิสซึ่งปรากฏตัวตลอดฤดูกาล โดยเริ่มความสัมพันธ์กับวิลสัน ในตอนสุดท้ายของฤดูกาลซึ่งมีสองส่วน โวลาคิสพยายามพาเฮาส์ที่เมากลับบ้านเมื่อวิลสันไม่อยู่ ทั้งสองประสบอุบัติเหตุรสโดยสารประจำทางถูกชน ซึ่งทำให้เธอเสียชีวิต เธอปรากฏตัวต่อมาในฤดูกาลที่ 5 โดยเป็นอาการประสาทหลอนของเฮาส์
นักสืบเอกชน ลูคัส ดักลาส (ไมเคิล เวสตัน) ตัวละครซึ่งบางส่วนได้แรงบันดาลใจจากความรักเดอะร็อกฟอร์ดไฟลส์ของชอร์ ปรากฏตัวในสามตอนของฤดูกาลที่ 5 ทีแรกเฮาส์จ้างดักลาสให้สอดแนมวิลสัน ซึ่งยุติมิตรภาพกับเขาหลังโวลาคิสเสียชีวิต ต่อมาเฮาส์จ่ายเงินให้ดักลาสดูชีวิตส่วนตัวของสมาชิกทีมของเขาและคัดดี หากผู้ชมยอมรับตัวละครนี้ มีแผนจะให้เขาเป็นตัวละครนำในรายการแยกออกไป ในเดือนกันยายน 2551 ชอร์ให้สัมภาษณ์ เอ็นเตอร์เทนเมนต์วีกลี เกี่ยวกับวิสัยทัศน์สำหรับตัวละครนี้ว่า "ผมไม่อยากสร้างรายการแพทย์อีกรายการหนึ่ง สิ่งที่ทำให้ผมตื่นเต้นในการเขียนคือตัวเลือกที่ประชาชนสร้างและสภาพของความถูกและผิด... และนักสืบเอกชนสามารถเข้าถึงปัญหานั้นได้พร้อมกว่าหมอ" ไม่มีรายการที่มีดักลาสปรากฏในกำหนดการโทรทัศน์เครือข่ายในฤดูใบไม้ร่วงปี 2552 เขากลับสู่เฮาส์ในฤดูกาลที่ 6 เป็นแฟนของคัดดี ทั้งสองหมั้นกันช่วงสั้น ๆ ก่อนคัดดีบอกเลิก โดยตระหนักว่าเธอตกหลุมรักเฮาส์
ตอน

| ปี | ปี | จำนวนตอน | จำนวนตอน | วันที่ออกอากาศ> วันแรก | วันที่ออกอากาศ> วันสุดท้าย | ผู้ชมในสหรัฐ (ล้านคน) | อันดับ |
| --- | --- | --- | --- | --- | --- | --- | --- |
|  | 1 | 22 | 22 | 16 พฤศจิกายน 2547 | 24 พฤษภาคม 2548 | 13.3 | 24 |
|  | 2 | 24 | 24 | 13 กันยายน 2548 | 23 พฤษภาคม 2549 | 17.3 | 10 |
|  | 3 | 24 | 24 | 5 กันยายน 2549 | 29 พฤษภาคม 2550 | 19.4 | 7 |
|  | 4 | 16 | 16 | 25 กันยายน 2550 | 19 พฤษภาคม 2551 | 17.6 | 7 |
|  | 5 | 24 | 24 | 16 กันยายน 2551 | 11 พฤษภาคม 2552 | 13.5 | 16 |
|  | 6 | 22 | 22 | 21 กันยายน 2552 | 17 พฤษภาคม 2553 | 12.8 | 22 |
|  | 7 | 23 | 23 | 20 กันยายน 2553 | 23 พฤษภาคม 2554 | 10.3 | 42 |
|  | 8 | 22 | 22 | 3 ตุลาคม 2554 | 21 พฤษภาคม 2555 | 8.7 | 58 |
การตอบรับ > การตอบรับเชิงวิจารณ์ > รายการสิบอันดับแรกของนักวิจารณ์

หลังห้าฤดูกาลแรก เฮาส์ อยู่ในรายการสิบอันดับแรกของนักวิจารณ์หลายแห่ง ซึ่งแสดงรายการด้านล่างนี้เรียงตามอันดับ
การตอบรับ > เรตติงโทรทัศน์สหรัฐ

ในฤดูกาลแรก หมอเฮาส์ นักบุญปากร้ายอยู่ในอันดับที่ 24 ในหมู่ซีรีส์โทรทัศน์ และรายการไพรม์ไทม์ยอดนิยมอันดับที่ 9 ในหมู่สตรี ส่วนหนึ่งมีการโฆษณาสั้นในรายการ อเมริกันไอดอล ที่ได้รับความนิยมอย่างกว้างขวาง อีกสามฤดูกาลต่อมาล้วนติดหนึ่งในสิบยอดผู้ชมสูงสุด เฮาส์มีเรตติงเนลสันสูงสุดในฤดูกาลที่ 3 โดยมีผู้ชมเฉลี่ย 19.4 ล้านคนต่อตอน จาคอบส์ว่า ทีมผู้ผลิตรู้สึกประหลาดใจที่รายการมีผู้ชมถึงเพียงนั้น ในฤดูกาลที่ 5 รายการมีผู้ชม 12.0 ล้านคนต่อตอนและหล่นไปอยู่อันดับรวมที่ 19 รายการยังคงเป็นรายการยอดนิยมของฟ็อกซ์นอกจากอเมริกันไอดอล
ตอนที่มีผู้ชมมากที่สุดของหมอเฮาส์ นักบุญปากร้าย คือ ตอน "โฟรเซน" ในฤดูกาลที่ 4 ซึ่งออกอากาศหลังซูเปอร์โบวล์ครั้งที่ 42 โดยมีผู้ชมกว่า 29 ล้านคน หมอเฮาส์ นักบุญปากร้ายอยู่ในอันดับสามของสัปดาห์นั้น โดยมีเรตติงเท่ากับอเมริกันไอดอล และเป็นรองเพียงซูเปอร์โบว์ลและรายการหลังการแข่งขันเท่านั้น ต่อไปนี้เป็นตารางอันดับตามฤดูกาลของหมอเฮาส์ นักบุญปากร้าย ในตลาดโทรทัศน์สหรัฐ โดยยึดตามผู้ชมรวมเฉลี่ยต่อตอน ฤดูกาลโทรทัศน์เครือข่ายโทรทัศน์เริ่มในเดือนกันยายนและสิ้นสุดในปลายเดือนพฤษภาคม ซึ่งบรรจบกับการสิ้นสุดสวีป (sweep) เดือนพฤษภาคม
| ฤดูกาล | ตอน | ช่องเวลา (ET) | วันเริ่มฤดูกาล | วันจบฤดูกาล | ฤดูกาลโทรทัศน์ | อันดับที่ | ผู้ชม (ล้านคน) |
| --- | --- | --- | --- | --- | --- | --- | --- |
| 1 | 22 | วันอังคาร 9/8c | 16 พฤศจิกายน 2547 | 24 พฤษภาคม 2548 | 2547–48 | #24 | 13.34 |
| 2 | 24 | วันอังคาร 9/8c | 13 กันยายน 2548 | 23 พฤษภาคม 2549 | 2548–49 | #10 | 17.35 |
| 3 | 24 | วันอังคาร 8/7c (2549) วันอังคาร 9/8c (2549–50) | 5 กันยายน 2549 | 29 พฤษภาคม 2550 | 2549–50 | #5 | 19.95 |
| 4 | 16 | วันอังคาร 9/8c (2550–51) วันจันทร์ 9/8c (2551) | 25 กันยายน 2550 | 19 พฤษภาคม 2551 | 2550–51 | #7 | 17.64 |
| 5 | 24 | วันอังคาร 8/7c (2551) วันจันทร์ 8/7c (2552) | 16 กันยายน 2008 | 11 พฤษภาคม 2009 | 2551–52 | #16 | 13.62 |
| 6 | 22 | วันจันทร์ 8/7c | 21 กันยายน 2552 | 17 พฤษภาคม 2553 | 2552–53 | #22 | 12.76 |
| 7 | 23 | วันจันทร์ 8/7c | 20 กันยายน 2553 | 23 พฤษภาคม 2554 | 2553–54 | #42 | 10.32 |
| 8 | 22 | วันจันทร์ 9/8c (2554)  วันจันทร์ 8/7c (มกราคม–มีนาคม 2555)  วันจันทร์ 9/8c (เมษายน–พฤษภาคม 2555) | 3 ตุลาคม 2554 | 21 พฤษภาคม 2555 | 2554–55 | #58 | 8.69 |
การตอบรับ > รางวัลและเกียรติยศ

นิยามรายการโทรทัศน์แพทย์ใหม่ ไม่มีอีกแล้วโลกที่แพทย์ในอุดมคติมีคำตอบทุกอย่างหรือโรงพยาบาลที่เตียงเคลื่อนที่วิ่งแข่งตามโถง ความสนใจของอยู่ที่ความต้องการทางเภสัชกรรม และปัญญาของการเป็นแพทย์ การลองผิดลองถูกของแพทยศาสตร์ใหม่ขยายรายการเกินรูปแบบกระบวนวิธีคลาสสิกอย่างมีทักษะ และ ณ หัวใจของรายการ แพทย์ที่ปราดเปรื่องแต่มีข้อเสียกำลังออกใบสั่งยา ซึ่งเป็นสัญลักษณ์ที่เหมาะสมสำหรับแพทยศาสตร์สมัยใหม่
—กรรมการของสถาบันภาพยนตร์อเมริกาครั้งรายการคว้ารางวัลประจำปี 2548
หมอเฮาส์ นักบุญปากร้ายได้รับรางวัลและการเสนอชื่อเข้าชิงรางวัลหลายรายการ ในปี 2548–2554 เว้นปี 2549 ลอรีได้รับเสนอชื่อเข้าชิงรางวัลเอ็มมีสาขานักแสดงนำโดดเด่นในซีรีส์ละคร คณะกรรมการเอ็มมียังเสนอชื่อหมอเฮาส์ นักบุญปากร้ายเป็นซีรีส์ละครโดดเด่นในปี 2549–2552 แต่รายการไม่เคยชนะรางวัล สำหรับตอน "ธรีสตอรี" ในฤดูกาลแรก เดวิด ชอร์ชนะรางวัลเอ็มมีสาขาเขียนบทในปี 2548 และรางวัลฮิวแมนิตาส์ในปี 2549 ผู้กำกับ เกร็ด ไยตาเนสคว้ารางวัลเอ็มมีไพรม์ไทม์สำหรับการกำกับซีรีส์ละครโดดเด่นประจำปี 2551 สำหรับกำกับ "เฮาส์เฮด" ซึ่งเป็นส่วนแรกของตอนสุดท้ายยาวสองตอนในฤดูกาลที่ 4
รายการได้รับการเสนอชื่อเข้าชิงรางวัลลูกโลกทองคำหกครั้ง และชนะสองครั้ง ฮิว ลอรีได้รับเสนอชื่อรางวัลลูกโลกทองคำสาขานักแสดงชายยอดเยี่ยม – ละครชุดโทรทัศน์ เขาคว้ารางวัลดังกล่าวในปี 2549 และ 2550 ในปี 2551 ซีรีส์ได้รับการเสนอชื่อเข้าชิงครั้งแรกในรางวัลลูกโลกทองคำสาขาซีรีส์โทรทัศน์ยอดเยี่ยม – นาฏกรรม เฮาส์ได้รับการเสนอชื่อเข้าชิงซีรีส์นาฏกรรมยอดเยี่ยมอีกครั้งในปีถัดมา แต่ไม่ได้รับรางวัล
็
รายกาคว้ารางวัลพีบอดีประจำปี 2548 สำหรับสิ่งที่คณะกรรมการพีบอดีเรียรกว่า "ตัวละครนำที่ไม่ธรรมดา เป็นนักวินิจฉัยที่เกลียดมนุษย์" และสำหรับ "คดีที่เหมาะสมกับเชอร์ล็อก โฮทมส์ที่เป็นแพทย์" ซึ่งช่วยให้ หมอเฮาส์ นักบุญปากร้าย เป็น "ละครแพทย์ใหม่ที่โดดเด่นที่สุดในรอบทศวรรษ" สถาบันภาพยนตร์อเมริการวมหมอเฮาส์ นักบุญปากร้ายอยู่ในรายการโทรทัศน์แห่งปี 10 รายการประจำปี 2548
ในปี 2554 เฮาส์คว้ารางวัลพีเพิลส์ชอยส์: ละครทีวียอดนิยม นักแสดงชายและหญิงนาฏกรรมยอดนิยมแก่ลอรีและเอเดลสตีน และแพทย์ทีวียอดนิยม
ลอรีคว้ารางวัลสมาคมนักแสดงจอเงินสำหรับการแสดงยอดเยี่ยมโดยนักแสดงชายในซีรีส์ละครทั้งในปี 2550 และ 2552 นักเขียน ลอเรนซ์ แคปโลว์คว้ารางวัลสมาคมนักเขียนแห่งอเมริกาในปี 2549 สำหรับตอน "ออท็อปซี" ในฤดูกาลที่ 2 และในปี 2550 รายการคว้ารางวัลเอ็มมีศิลปะสร้างสรรค์สำหรับเมกอัพกายอุปกรณ์
ในปี 2548 ลอรีปรากฏบนปกทีวีไกด์ เป็น "ชายเซ็กซี่ที่สุดบนทีวี" ในปี 2551 เกรกอรี เฮาส์ได้รับออกเสียงเป็นแพทย์โทรทัศน์เซ็กซี่ที่สุดอันดับสองตลอดกาล รองจากดัก รอสจากเรื่อง อีอาร์ (จอร์จ คลูนีย์)
การจัดจำหน่าย

ในปี 2551 หมอเฮาส์ นักบุญปากร้าย มีการจัดจำหน่ายในทั้งหมด 66 ประเทศ โดยมีผู้ชนมกว่า 81.8 ล้านคนทั่วโลก ทำให้เคยเป็นรายการโทรทัศน์ที่มีผู้ชมมากที่สุดในโลกและมีจำนวนผู้ชมมากกว่าละครทีวีแถวหน้าสองปีก่อน (ซีเอสไอและซีเอสไอ: ไมแอมี) ปีต่อมา รายการอยู่อันดับสองรองจากซีเอสไอ
ตอนของเฮาส์ที่ฉายรอบปฐมฤกษ์ทางฟ็อกซ์ในสหรัฐและโกลบัลในแคนาดามีกำหนดการเดียวกัน รายการติดอันดับยอดนิยมอันดับสามในโทรทัศน์แคนาดาในปี 2551 ในปีเดียวกัน หมอเฮาส์ นักบุญปากร้ายเป็นรายการโทรทัศน์อันดับสูงสุดในเยอรมนี อันดับ 2 ในอิตาลี และอันดับ 3 ในสาธารณรัฐเช็ก รายการนี้ยังได้รับความนิยมมากในฝรั่งเศส สเปน สวีเดนและเนเธอร์แลนด์ ในสหราชอาณาจักร สี่ฤดูกาลแรกมีการแพร่สัญญาณทางช่องไฟฟ์ สกาย1 ได้สิทธิฉายครั้งแรกเริ่มตั้งแต่ฤดูกาลที่ 5 รายการฉบับภาษาอังกฤษดั้งเดิมมีการแพร่สัญญาณในออสเตรเลียทางช่องเน็ตเวิร์กเท็น ในนิวซีแลนด์ทางช่องทีวี3 และในไอร์แลนด์ทาง 3อี ช่องเคเบิลของทีวี3
ตอนของรายการยังมีให้ดาวน์โหลดออนไลน์ ได้แก่ แอมะซอนวิดีโอออนดีมานด์, ไอทูนส์สโตร์และซูนมาร์เก็ตเพลสมีเสนอขายทุกตอนตั้งแต่ฤดูกาลที่ 1 ถึง 8 ในปี 2550 เอ็นบีซียูนิเวอร์แซล (ผู้จัดจำหน่ายของรายการ) และบริษัทแอปเปิล (เจ้าของไอทูนส์) มีความเห็นไม่ตรงันซึ่งทำให้ฤดูกาลที่ 4 ถูกปลดออกจากไอทูนส์ชั่วคราว ในถ้อยแถลงต่อสื่อ แอปเปิลอ้างว่าเอ็นบีซียูนิเวอร์แซลต้องการเพิ่มราคาต่อตอนเป็น 4.99 ดอลลาร์สหรัฐ ในเดือนกันยายน 2551 มีรายงานว่าปัญหาระหว่างแอปเปิลและเอ็นบีซีระงับแล้ว ปัจจุบันสามารถซื้อทุกตอนแบบเอชดีทางไอทูนส์ได้ในราคา 2.99 ดอลลาร์สหรัฐ ตอนล่าสุดมีวิดีทัศน์สตรีมทางโฮมเพจหมอเฮาส์ นักบุญปากร้ายอย่างเป็นทางการของฟ็อกซ์ และทั้ง 8 ฤดูกาลมีอยู่ทางเน็ตฟลิกซ์จนถึงเดือนเมษายน 2560
มีการวางจำหน่ายฤดูกาลของตอนและเซ็ตกล่องทางดีวีดีซึ่งเข้ารหัสสำหรับภูมิภาค 1, 2 และ 4 ส่วนจะมีคุณลักษณะพิเศษอย่างจอกว้างภาพเพี้ยน (การวางจำหน่ายดั้งเดิมเป็นแบบกล่องจดหมาย) หรือไม่ขึ้นอยู่กับภูมิภาค
สินค้า

มีการวางขายเสื้อยืดคอกลมที่มีข้อความ "ทุกคนโกหก" (Everybody Lies) เพื่อประมูลการกุศลในช่วงเวลาจำกัดเริ่มตั้งแต่วันที่ 23 เมษายน 2550 ทางเฮาส์แชริตีทีส์ดอตคอม (Housecharitytees.com) หลังจากการขายเสื้อเหล่านี้แล้ว ยังมีเสื้อยืดที่มีวลี "ความปกติถูกประเมินสูงเกินจริง" (Normal's Overrated) ให้กับพันธมิตรความเจ็บป่วยทางจิตแห่งชาติ (NAMI) นักแสดงและทีมงาน หมอเฮาส์ นักบุญปากร้าย ยังเข้าร่วมงานระดมทุนแก่ NAMI อยู่เสมอและแสดงโฆษณาสำหรับองค์การซึ่งปรากฏในนิตยสาร เซเว็นทีน และโรลลิงสโตน ความพยายามของรายการระดมเงินหลายแสนดอลลาร์สหรัฐแก่การกุศล เจคอบส์กล่าวว่าผ่านความร่วมมือกับ NAMI พวกเขาหวังว่าจะยก "มลทินบางส่วนออกจากความเจ็บป่วยนั้น"
เน็ตตเวิร์กวางจำหน่ายอัลบั้มเฮาส์ เอ็ม.ดี.  ออริจินัลเทเลวิชันซาวน์แทร็ก ในวันที่ 18 กันยายน 2550 ซาวน์แทร็กนั้นมีฉบับความยาวเต็มของเพลงที่ใช้ในเฮาส์และเพลงที่ไม่มีการเผยแพร่ก่อนหน้านี้ซึ่งเจาะจงบันทึกไว้สำหรับซีรีส์ ในปี 2551 บริษัทเกมสเปน เอ็กเซลไวส์ ออกแบบเกมมือถือสำหรับรายการ ซึ่งวางจำหน่ายทั้งในภาษาสเปนและอังกฤษ
ในเดือนมิถุนายน 2552 เลกาซีอินเตอร์แอ็กทีฟประกาศความตกลงใบอนุญาตกับยูนิเวอร์แซลพิกเจอส์ดิจิทัลแพลตฟอร์มกรุ๊ป (UPDPG) เพื่อพัฒนาวิดีโอเกมที่ยึดตามซีรีส์ ซึ่งผู้เล่นรับบทบาททีมวินิจฉัยของเฮาส์เพื่อรับมือผู้ป่วยไม่ธรรมดาห้าคน เกมดังกล่าวซึ่งวางจำหน่ายในเดือนพฤษภาคม 2553 รวมมินิเกมซึ่งให้ผู้เล่น "นำทางเขาวงกตลีลาแผ่นรองจานร้านอาหาร ซึ่งแซนวิชขนาดยักษ์ต้องหลบแพทย์ที่กำลังหิวระหว่างทางไปสำนักงานของ นพ. เฮาส์" ดิเอวีคลับ ให้เกมได้ "เอฟ" ทว่า เลกาซีปรับเกมในเดือนสิงหาคม 2553
อ่านเพิ่ม

Hockley, Luke (2011). House the Wounded Healer on Television. Routledge. ISBN 978-0-415-47912-7.
แหล่งข้อมูลอื่น

เว็บไซต์ทางการ at Fox.com
Official House Wiki at Fox.com
House ที่อินเทอร์เน็ตมูวีเดตาเบส
–House ที่ทีวีดอตคอม
เชอร์ล็อก โฮมส์เป็นแรงบันดาลใจของซีรีส์
ไบรอัน ซิงเกอร์กำกับตอนนำร่องและตอน "อ็อกคัมส์เรเซอร์" ในฤดูกาลที่ 3
ฮิว ลอรีทำเทปออดิชันระหว่างถ่ายทำภาพยนตร์ในประเทศนามิเบีย
ศูนย์วิทยาเขตฟริสต์เป็นที่มาของมุมมองทางอากาศของ PPTH
การรับบทคัดดีของลีซา เอเดลสตีนได้รับเสียงตอบรับดีจากนักวิจารณ์
ทูนิกา วาจินาลิส

| ทูนิกา วาจินาลิส |
| --- | --- |
แผนภาพของภาคตัดขวางของอัณฑะ 1. โพรงของทูนิกา วาจินาลิส, 2. ผิวด้านใน (Visceral lamina), 3. ผิวด้านนอก (Parietal lamina)
อัณฑะข้างขวาถูกแสดงโดยเลิกทูนิกา วาจินาลิสขึ้น (ป้ายชี้ทูนิกา วาจินาลิสอยู่ด้านบนขวา)
รายละเอียด
ตัวระบุ
ภาษาละติน: tunica vaginalis testis
อภิธานศัพท์กายวิภาคศาสตร์[แก้ไขบนวิกิสนเทศ]
ทูนิกา วาจินาลิส (ละติน: tunica vaginalis) เป็นเปลือกของเยื่อเลื่อมซึ่งปกคลุมอัณฑะ เจริญขึ้นมาจากส่วนยื่นวาจินัลของเยื่อบุช่องท้อง โดยเมื่อครั้งวัยทารกในครรภ์ จะเกิดการเคลื่อนลงของอัณฑะจากช่องท้องเข้าสู่ถุงอัณฑะ[ต้องการอ้างอิง]
หลังจากการเคลื่อนลงนั้น ส่วนของเปลือกซึ่งมีการขยายออกตั้งแต่วงแหวนขาหนีบและช่องท้องไปจนถึงบริเวณใกล้ส่วนบนของอัณฑะจะหายไป ส่วนล่างที่เหลืออยู่จะกลายเป็นถุงปิด ซึ่งทำหน้าที่ปกคลุมพื้นผิวของอัณฑะแต่ละข้าง และเป็นส่วนที่หันเข้ากับพื้นผิวด้านในของถุงอัณฑะ ดังนั้นจึงอาจพิจารณาได้ว่าเป็นผิวด้านใน (visceral lamina) และผิวด้านนอก (parietal lamina)[ต้องการอ้างอิง]
ผิวด้านใน

ผิวด้านใน (ละติน: lamina visceralis) ปกคลุมพื้นที่ส่วนใหญ่ของอัณฑะและเอพิดิไดมิส โดยเชื่อมต่ออยู่กับอัณฑะด้วยส่วนทบที่ต่างกัน (distinct fold) ส่วนจากขอบด้านหลังของอัณฑะจะหันเข้ากับพื้นผิวด้านในของถุงอัณฑะ[ต้องการอ้างอิง]
ผิวด้านนอก

ผิวด้านนอก (ละติน: lamina parietalis) เป็นส่วนที่กว้างกว่าผิวด้านใน โดยขยายออกไปทางด้านหน้าและด้านกลางของสายรั้งอัณฑะ ส่วนด้านล่างทอดตัวไปจนถึงด้านใต้ของอัณฑะ พื้นผิวด้านในของทูนิกา วาจินาลิสนั้นเรียบและถูกปกคลุมด้วยชั้นของเซลล์เยื่อบุช่องท้องสวามัสแบบเรียบ พื้นที่ระหว่างผิวด้านนอกและด้านในจะเป็นโพรงของทูนิกา วาจินาลิส[ต้องการอ้างอิง]
คาวุม วาจินาเล

คาวุม วาจินาเล (ละติน: cavum vaginale) เป็นโพรงของทูนิกา วาจินาลิส อัณฑะจะถูกแขวนลอยอยู่ภายในโพรงคาวุม วาจินาเล ซึ่งจะถูกแบ่งด้วยชั้นด้านในของทูนิกา วาจินาลิส ส่วนด้านหลังจะต่อเนื่องไปจนถึงเอพิดิไดมิส ส่วนที่ขอบด้านข้างจะหันไปด้านหน้าเป็นชั้นด้านนอก และเนื่องจากความกว้างที่มากกว่าชั้นใน จึงทำให้เกิดโพรงที่เรียกว่าคาวุม วาจินาเลขึ้น อัณฑะจะถูกหุ้มด้วยเนื้อเยื่อเส้นใยที่มีความหนา เรียกว่า ทูนิกา อัลบูจิเนีย โดยทูนิกา อัลบูจิเนียจะยื่นเข้าไปภายในอัณฑะและแบ่งอัณฑะออกเป็นกลีบย่อย โดยแต่ละกลีบย่อยจะประกอบด้วยหลอดสร้างอสุจิ ซึ่งขยายออกจากฐานไปสิ้นสุดแบบสุ่มทางยอด
โรค

เมโสเธลิโอมา[ต้องการอ้างอิง]
น้ำขังเฉพาะที่
แข็งคล้ายกระดูกอ่อน
เลือดขังเฉพาะที่
แหล่งข้อมูลอื่น

แผนภาพบน aspiruslibrary.org[ลิงก์เสีย] (อังกฤษ)
SUNY Downstate Medical Center 36:st-1502 - "Inguinal Region, Scrotum and Testes: Tunic" (อังกฤษ)
คัพภวิทยาสวิส (จากมหาวิทยาลัยโลซาน มหาวิทยาลัยแบร์น และ มหาวิทยาลัยฟรีบูร์) ugenital/diffmorpho04 (อังกฤษ)
Norman/Georgetown inguinalregion (testes) (อังกฤษ)
แผนผังของภาคตัดขวางของส่วนยื่นวาจินัล 1 อัณฑะ, 2 เอพิดิไดมิส, 3 เมซอร์เชียม, 4 ผิวด้านในของทูนิกา วาจินาลิส, 5 ผิวด้านนอกของทูนิกา วาจินาลิส, 6 คาวุม วาจินาเล, 7 เอพิดิไดมิส, 8 พังผืดสายรั้งอัณฑะใน
ท่าอากาศยานนานาชาติซาตูมาเร

ท่าอากาศยานนานาชาติซาตูมาเร (โรมาเนีย: Aeroportul Internațional Satu Mare; (IATA: SUJ, ICAO: LRSM)) เป็นท่าอากาศยานนานาชาติในซาตูมาเร ประเทศโรมาเนีย ตั้งอยู่ห่างไป 14 กิโลเมตรทางใต้ของตัวเมืองซาตูมาเรในเทศมณฑลซาตูมาเร
ประวัติศาสตร์

ท่าอากาศยานซาตูมาเรเป็นหนึ่งในท่าอากาศยานแรก ๆ ของประเทศโรมาเนีย ก่อตั้งขึ้นในวันที่ 15 ตุลาคม 1936 โดยมีเที่ยวบินปฐมฤกษ์ในปี 1938 เมื่ออากาศยานจังเกอส์ 34 บินในเส้นทางกลุฌ – ซาตูมาเร – ออราเดอา – กลุฌ ลงจอดที่ท่าอากาศยานเป็นอากาศยานลำแรก รันเวย์ปัจจุบันสร้างในปี 1975 และในปี 1996 ท่าอากาศยานได้รับสถานะท่าอากาศยานนานาชาติ TAROM เคยให้บริการเที่ยวบินตรงจากซาตูมาเรไปยังนิวยอร์กซิตีในปี 1998 โดยเริ่มบินจากบูคาเรสต์ ด้วยอากาศยานแอร์บัส เอ310
สายการบินและจุดหมายปลายทาง

สายการบินต่อไปนี้ให้บริการเที่ยวบินจากซาตูมาเร:
| สายการบิน | จุดหมายปลายทาง   |
| --- | --- |
ตารอม: บูคาเรสต์–ออตอเปน
วิซแอร์: ลอนดอน-ลูทัน
สถิติ

แม่แบบ:Airport-Statistics
| ปี | ผู้โดยสาร | เปลี่ยนแปลง |
| --- | --- | --- |
| 2008 | 7,298 |  |
| 2009 | 11,101 |  52.1% |
| 2010 | 18,859 |  69.9% |
| 2011 | 23,469 |  24.4% |
| 2012 | 19,289 |  17.8% |
| 2013 | 16,192 |  16.1% |
| 2014 | 12,644 |  16.1% |
| 2015 | 17,212 |  36.1% |
| 2016 | 23,796 |  38.3% |
| 2017 | 60,795 |  155.8% |
| 2018 | 75,692 |  24.5% |
| 2019 | 84,172 |  11.2% |
| 2020 | 25,547 |  69.6% |
| 2021 | 47,280 |  85.5% |
| 2022 | 60,568 |  28.1% |
| 2023 | 56,396 |  6.9% |
ท่าอากาศยานนานาชาติทาชเคนต์

ท่าอากาศยานนานาชาติทาชเคนต์ (อุซเบก: Toshkent Xalqaro Aeroporti – (IATA: TAS, ICAO: UTTT)) เป็นท่าอากาศยานนานาชาติของอุซเบกิสถานเป็นท่าอากาศยานที่คึกคักมากที่สุดของภูมิภาคเอเชียกลาง
สายการบินและประเภท > ผู้โดยสาร

| สายการบิน | จุดหมายปลายทาง | Terminal |
| --- | --- | --- |
| แอโรฟลอต | ท่าอากาศยานนานาชาติเชเรเมเตียโว | 2-International |
| แอโรฟลอต operated by Rossiya Airlines | ท่าอากาศยานมิเนรัลนี โวดี, ท่าอากาศยานปูลโกโว | 2-International |
| แอร์อัสตานา | ท่าอากาศยานนานาชาติอัลมาตี, ท่าอากาศยานนานาชาติอัสตานา | 2-International |
| แอร์คีร์กีซสถาน | ท่าอากาศยานนานาชาติมานาส | 2-International |
| เอเชียน่าแอร์ไลน์ | ท่าอากาศยานนานาชาติอินช็อน | 2-International |
| Avia Traffic Company | ท่าอากาศยานนานาชาติมานาส | 2-International |
| China Southern Airlines | ท่าอากาศยานนานาชาติปักกิ่ง, ท่าอากาศยานนานาชาติอูรัมคี ดิโวพู | 2-International |
| อิหร่านแอร์ | ท่าอากาศยานนานาชาติเตหะราน อิมาม โคมัยนี | 2-International |
| โคเรียนแอร์ | ท่าอากาศยานนานาชาติอินช็อน | 2-International |
| S7 Airlines | ท่าอากาศยานนานาชาติอินช็อน | 2-International |
| SCAT | ท่าอากาศยานนานาชาติอัลมาตี | 2-International |
| เตอร์กิชแอร์ไลน์ | ท่าอากาศยานอิสตันบูล อาตาตูร์ก | 2-International |
| Ural Airlines | Chelyabinsk, Krasnodar, Krasnoyarsk-Yemelyanovo, Nizhniy Novgorod, Yekaterinburg | 2-International |
| UTair Aviation | Moscow-Vnukovo | 2-International |
| Yakutia Airlines | ท่าอากาศยานนานาชาติอีร์คุตสค์ | 2-International |
สายการบินและประเภท > Cargo

| สายการบิน | จุดหมายปลายทาง   |
| --- | --- |
DHL Aviation  operated by AeroLogic: Leipzig/Halle
Lufthansa Cargo: ท่าอากาศยานนานาชาติอัลมาตี, ท่าอากาศยานนานาชาติฉงชิ่งเจียงเป่ย์, ท่าอากาศยานนานาชาติกว่างโจวไป๋-ยฺหวิน
Silk Way Airlines: ท่าอากาศยานนานาชาติเฮย์ดาร์ อาลิเยฟ
Turkish Airlines Cargo: ท่าอากาศยานนานาชาติอินทิรา คานธี, ท่าอากาศยานนานาชาติฮ่องกง, ท่าอากาศยานอิสตันบูล อาตาตูร์ก
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Tashkent International Airport
Official website
Tashkent International Airport เก็บถาวร 2008-04-05 ที่ เวย์แบ็กแมชชีน on the website of Uzbekistan Airways
Airport information for UTTT at World Aero Data. Data current as of October 2006.
NOAA/NWS current weather observations
ASN Accident history for UTTT เก็บถาวร 2012-10-07 ที่ เวย์แบ็กแมชชีน
A Uzbekistan Airways Boeing 767-300ER at the Airport. (2010)
ท่าอากาศยานอัมสเตอร์ดัมสคิปโฮล

ท่าอากาศยานอัมสเตอร์ดัมสคิปโฮล (อังกฤษ: Amsterdam Airport Schiphol, ดัตช์: Luchthaven Schiphol) (IATA: AMS, ICAO: EHAM) เป็นท่าอากาศยานนานาชาติหลักของประเทศเนเธอร์แลนด์ เปิดดำเนินงานตั้งแต่ 16 กันยายน พ.ศ. 2459 ตั้งอยู่ห่างจากตัวเมืองอัมสเตอร์ดัมไปทางทิศตะวันตกเฉียงใต้ราว 9.1 กิโลเมตร ในเขตนครบาลฮาร์เลมเมอร์เมร์ เป็นท่าอากาศยานที่มีผู้ใช้บริการมากที่สุดอันดับที่ 5 ของยุโรป ตัวสนามบินมีอาคารผู้โดยสารขนาดใหญ่หลังเดียว ซึ่งแบ่งออกแบ่ง 3 โถงขาออก
แหล่งข้อมูลอื่น

Official website
Fire Brigade Amsterdam Airport Schiphol เก็บถาวร 2020-10-22 ที่ เวย์แบ็กแมชชีน
Accident history for AMS at Aviation Safety Network
ท่าอากาศยานอาคือเรย์รี

ท่าอากาศยานอาคือเรย์รี (ไอซ์แลนด์: Akureyrarflugvöllur) (IATA: AEY, ICAO: BIAR) เป็นท่าอากาศยานทางวิ่งเดียวในเมืองอาคือเรย์รี ประเทศไอซ์แลนด์ อยู่ห่างจากใจกลางเมืองไปทางทิศใต้ประมาณ 3 กิโลเมตร (1.6 ไมล์ทะเล)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ท่าอากาศยานอาคือเรย์รี
OurAirports – Akureyri
OpenStreetMap – Akureyri
| --- | --- |
ฐานข้อมูลการควบคุมรายการหลักฐาน :  VIAF
นิติเหตุ

นิติเหตุ (อังกฤษ: causative event, legal cause หรือ proximate cause) เป็นศัพท์กฎหมาย หมายถึง เหตุการณ์ที่มีผลตามกฎหมาย โบราณใช้ว่า "นิติการณ์"
ผลที่เกิดขึ้นนี้ ไม่คำนึงว่าเป็นเจตนาของผู้อยู่ในเหตุการณ์หรือไม่ หากแต่เป็นเจตนาของกฎหมาย จึงเรียกว่า "นิติเหตุ" คือ เหตุของกฎหมาย และเพราะฉะนั้น นิติเหตุจึงต่างจาก นิติกรรม ตรงที่ผลของนิติกรรมนั้นเกิดขึ้นโดยเจตนาของผู้เกี่ยวข้องเท่านั้น ตัวอย่างของนิติเหตุ เช่น เด็กห้าขวบประพันธ์วรรณกรรมขึ้นเรื่องหนึ่ง อันที่จริงเขาเพียงต้องการสรรค์สร้างตามจินตนาการของตน ไม่ได้ต้องการเป็นเจ้าของลิขสิทธิ์ในวรรณกรรมนั้น  แต่กฎหมายก็ให้เขาเป็นเจ้าของลิขสิทธิ์ดังกล่าว
ตัวอย่างอื่น ๆ ของนิติเหตุ เช่น การเกิด ก่อให้เกิดสภาพบุคคลตามกฎหมาย, การแก่ ก่อให้บุคคลมีความสามารถที่จะมีและใช้สิทธิตามกฎหมาย อาทิ เมื่อบุคคลปรกติเจริญวัยขึ้นจนบรรลุนิติภาวะ ก็จะมีความสามารถกระทำนิติกรรมเองได้โดยลำพัง, และการตาย ทำให้สภาพบุคคลสิ้นสุดลงตามกฎหมาย และมรดกของผู้ตายต้องโอนไปยังทายาทต่อไป ที่กล่าวมาทั้งหมดนี้ล้วนเป็นผลที่กฎหมายบันดาลให้เกิด ซึ่งอาจสอดคล้องกับเจตนาของผู้เกี่ยวข้องหรือไม่ก็ได้
นิติเหตุนับเป็นมูลแห่งหนี้ (obligation) จำพวกหนึ่ง คือ ละเมิด, การจัดการงานนอกสั่ง และ ลาภมิควรได้ ด้วย เช่นเดียวกับนิติกรรม ที่ก่อมูลหนี้จากนิติสัมพันธ์ของคู่สัญญา
โดยนิติเหตุแยกออกเป็น 2 กรณี มีทางธรรมชาติและจากการกระทำของบุคคลได้ดังนี้
ทางธรรมชาติ เป็นเหตุที่สามารถเกิดขึ้นเองโดยธรรมชาติ โดยกฎหมายเป็นตัวรับรองตามกฎหมาย เช่น การเกิดของบุคคลธรรมดาทำให้มีสภาพบุคคล ซึ่งทำให้มีสิทธิและหน้าที่ตามที่กฎหมายบัญญัติไว้ หรือบุคคลใดอายุครบยี่สิบปีบริบูรณ์ก็จะถือว่าบรรลุนิติภาวะ สามารถทำนิติกรมใดๆ โดยไม่ต้องได้รับความยินยอมจากผู้แทนโดยชอบธรรม การเสียชีวิตทำให้สิ้นสภาพบุคคล ทรัพย์มรดกของผู้ตายตกทอดแก่ทายาท เป็นต้น
จากการกระทำของบุคคล แยกออกเป็น  2 ประการ
ผู้กระทำมีเจตนามุ่งให้เกิดผลในกฎหมายหรือไม่ก็ได้ - หรือ "นิติเหตุ" ที่ทำให้เกิดผลในทางกฎหมาย มีการเคลื่อนไหวในสิทธิ เช่น การทำละเมิด จัดการงานนอกสั่ง ลาภมิควรได้ บุคคลเก็บได้ซึ่งทรัพย์สินหายแม้จะมิได้มีเจตนา การเข้าถือสิทธิสังหาริมทรัพย์ไม่มีเจ้าของเป็นเหตุให้ได้กรรมสิทธิ์
ผู้กระทำมีเจตนามุ่งให้เกิดผลในกฎหมาย -  หรือ  "นิติกรรม" โดยผู้กระทำจะต้องกระทำลงโดยชอบด้วยกฎหมายและใจสมัคร มีเจตนามุ่งให้เกิดการเคลื่อนไหวในสิทธิ อาจจะเป็นการก่อ เปลี่ยนแปลง โอน สงวน หรือระงับสิทธิ์
ดูเพิ่ม

นิติกรรม
ท่าอากาศยานมารามูเรช

ท่าอากาศยานนานาชาติมารามูเรช (โรมาเนีย: Aeroportul Internațional Maramureș, (IATA: BAY, ICAO: LRBM)) หรือรู้จักในชื่อ ท่าอากาศยานบายามาเร เป็นท่าอากาศยานระดับรองในเทศบาลนครบายามาเร เทศมณฑลมารามูเรช ประเทศโรมาเนีย โดยตั้งอยู่ในคอมมูนเติวซีย์-เมิกเฮอเริวช์ ซึ่งห่างไป 10 km (6.2 mi) จากนครบายามาเร ให้บริการภูมิภาคมารามูเรชของโรมาเนีย